als_Latn dik_Latn sag_Latn
Mozilla ka nxjerrë raportin e saj financiar për vitin 2012 dhe ndërsa të ardhurat kanë pasur një rritje të konsiderueshme, mbështetja e organizatës në Google vazhdon të rritet. Në vitin 2011, 85 për qind e të ardhurave të Mozilla vinin nga Google. Në vitin 2012, kjo shifër u rrit në 90 për qind.
Kontrata e mëparshme e Mozilla me Google skadoi në Nëntor 2011, por u rinovua deri në Nëntor 2014. Sa herë që kontrata është gati për përtëritje, mbështetësit e organizatës shqetësohen se Google mund t’i kthejë shpinën Mozilla, e cila nga ana tjetër mund të falimentojë.
Siç mund ta shikoni më lart, të ardhurat e përgjithshme për Mozilla Foundation dhe filialet e saj për vitin 2011 arritën në 163 milionë dollarë. Ndërsa për vitin 2012 të ardhurat e përgjithshme arritën në 311 milionë dollarë.
Duke përdorur një llogaritje të thjeshtë, mund të shohim se kontrata e Mozilla me Google solli pothuajse 139 milionë dollarë në vitin 2011. Vitin e kaluar, ky numër ishte pothuajse 280 milionë dollarë ose më shumë se dyfishi në vitin 2012. Ndërsa Mozilla ka nënshkruar kontrata me motorë të tjerë kërkimi, duke përfshirë Bing të Microsoft, përdoruesit e Firefox-it ende përdorin Google më shumë se konkurrenca.
Lajmi i mirë për Mozilla është se shpenzimet e saj nuk janë rritur aq shpejt sa të ardhurat e saj. Në vitin 2011, ato ishin në 145 milionë dollarë dhe në vitin 2012 ato u rritën me 43.4 për qind në 208 milionë.
(Herë të lexuara: 251)
als_Latn als_Latn als_Latn als_Latn als_Latn als_Latn